3 กรกฎาคม 2566

การเสริมสร้างความเป็นผู้นำ เพื่อการเติบโตอย่างยั่งยืนในภูมิภาค

เฮงเค็ล แต่งตั้งคาร์เมน ฉั่ว เป็นประธานภูมิภาคเอเชีย-แปซิฟิก

เซี่ยงไฮ้ 3 กรกฎาคม 2566 – เฮงเค็ล แต่งตั้ง คาร์เมน ฉั่ว เป็นประธานภูมิภาคเอเชีย แปซิฟิก มีผลตั้งแต่ 1 กรกฎาคมนี้ โดย ฉั่ว จะดูแลธุรกิจและการดำเนินงานของบริษัทในภูมิภาคเอเชีย แปซิฟิก ซึ่งการแต่งตั้งนี้เป็นส่วนหนึ่งของความมุ่งมั่นของเฮงเค็ลในการเสริมความแข็งแกร่งให้ทีมผู้นำ ส่งเสริมผู้นำด้วยภูมิหลังที่หลากหลาย และขับเคลื่อนการเติบโตอย่างยั่งยืนในตลาดสำคัญ

เพิ่มเติมจากความรับผิดชอบในฐานะประธานภูมิภาคเอเชีย แปซิฟิก ฉั่วยังคงดำรงตำแหน่งหัวหน้าธุรกิจเทคโนโลยีกาวประจำภูมิภาคเอเชีย แปซิฟิก และหัวหน้าระดับโลกแผนกเทคโนโลยีกาวที่ใช้กับ ธุรกิจโมบิลิตี้ และอิเลกทรอนิกส์ ซึ่งเป็นตำแหน่งที่ได้รับเมื่อ 1 มิถุนายนที่ผ่านมา

คาร์เมน ฉั่ว ร่วมงานกับเฮงเค็ลเมื่อปี 2565 ในฐานะหัวหน้าระดับโลกธุรกิจอิเล็กทรอนิกส์ การเข้ามามีส่วนร่วมของเธอเป็นส่วนสำคัญในการขับเคลื่อนนวัตกรรมและการเติบโตในภาคธุรกิจ ด้วยความเข้าใจเกี่ยวกับอุตสาหกรรมกาวอย่างลึกซึ้งและมุมมองในระดับโลก ตลอดจนประสบการณ์ในการบริการธุรกิจในตลาดที่หลากหลาย เช่น จีน สหรัฐอเมริกา ยุโรป สิงคโปร์ และมาเลเซีย ทำให้ฉั่วอยู่ในสถานะที่ไม่เหมือนใครและช่วยผลักดันความสำเร็จของเฮงเค็ลในภูมิภาคนี้

"ดิฉันรู้สึกเป็นเกียรติและตื่นเต้นที่ได้รับบทบาทใหม่ในฐานะ ประธานระดับภูมิภาคของเฮงเค็ลในเอเชียแปซิฟิก” ฉั่วกล่าว “ภูมิภาคนี้เป็นตลาดที่มีชีวิตชีวาและพัฒนาอย่างรวดเร็ว พร้อมโอกาสมหาศาลในการเติบโต ในขณะที่เรายังคงเสริมความแข็งแกร่งให้กับสถานะของเราในเอเชียแปซิฟิก ดิฉันมั่นใจในความสามารถของเรา ในการนำเสนอโซลูชั่นที่เป็นนวัตกรรมและคุณค่าที่ยอดเยี่ยมแก่ลูกค้าและผู้บริโภคของเรา ดิฉันตั้งตารอที่จะได้ทำงานอย่างใกล้ชิดกับทีมงานที่มีความสามารถและพันธมิตรของเรา เพื่อผลักดันการเติบโตอย่างยั่งยืนและสร้างผลกระทบเชิงบวกในภูมิภาค”

**###**

**เกี่ยวกับเฮงเค็ล**

ด้วย แบรนด์ นวตกรรม และเทคโนโลยี เฮงเค็ล เราเป็นผู้นำในธุรกิจด้านอุตสาหกรรมและธุรกิจสินค้าอุปโภคบริโภคทั่วโลก ในธุรกิจเทคโนโลยีกาว (Adhesive Technologies) เฮงเค็ลเป็นผู้นำในตลาดกาวในทุกอุตสาหกรรมทั่วโลก ส่วนในธุรกิจคอนซูเมอร์ เฮงเค็ลเป็นผู้นำในหลายตลาดและหลายประเภทผลิตภัณฑ์ทั่วโลกโดยเฉพาะอย่างยิ่งในกลุ่มดูแลเส้นผม ผลิตภัณฑ์ซักล้างและผลิตภัณฑ์ในครัวเรือน บริษัทมีแบรนด์ที่แข็งแรงอย่าง Loctile Persil และ Schwarzkopf ในปี 2022 บริษัทได้ประกาศผลประกอบการซึ่งมียอดขายกว่า สองหมื่นสองพันล้าน ยูโร (22 billion Euro) และมีผลกำไรดำเนินงานที่ปรับปรุงแล้ว สองพันสามร้อยล้านยูโร (2.3 billion Euro)

เฮงเค็ลได้รับการยกย่องจากดัชนีและการจัดอันดับระหว่างประเทศต่างๆ หุ้นบุริมสิทธิของเฮงเค็ลจดทะเบียนอยู่ในดัชนีหลักทรัพย์ DAX ของเยอรมนี อีกทั้งยังมีจุดมุ่งหมายร่วมกันในการสร้างคุณค่าที่ยั่งยืน ด้วยกลยุทธ์การสร้างความยั่งยืนที่มีเป้าหมายชัดเจน เฮงเค็ลก่อตั้งในปี 1876 ซึ่งมีพนักงานที่มีความหลากหลายมากกว่า 50,000 คนทั่วโลก โดยมีวัฒนธรรมขององค์กรที่แข็งแกร่ง และความมุ่งมั่นเดียวกันในการเป็น ผู้นำในการสร้างเจเนเรชั่นที่ดีใหม่ ข้อมูลเพิ่มเติมกรุณาเข้าชมที่ [www.henkel.com](http://www.henkel.com)

**รูปภาพสำหรับสื่อมวลชน กรุงณาเข้าชมที่** [**www.henkel.com/press**](http://www.henkel.com/press)

**ข้อมูลสำหรับสื่อมวลชน กรุณาติดต่อ**

เหม่ยหลิง วี กฤษณา ปานสุนทร

เฮงเค็ล 124 คอมมิวนิเคชั่นส คอนซัลติ้ง

โทร +65 8799 3216 โทร 081-859-0007

อีเมล [meiling.wee@henkel.com](mailto:meiling.wee@henkel.com) อีเมล [krissana@124comm.com](mailto:krissana@124comm.com)